## L’IVC oferix una programació de comèdia i circ en el Teatre Arniches

*** La comèdia *Tributo* podrà vore’s el divendres 11 d’abril, a les 20:30 hores
* El dissabte 12, a les 19:30 hores, tindrà lloc l’estrena absoluta de *¡VOA!*, un espectacle de circ i teatre gestual per a tota la família**

La Conselleria d’Educació, Cultura, Universitats i Ocupació, per mitjà de l’Institut Valencià de Cultura (IVC), oferix, en el Teatre Arniches, un programa doble de teatre i circ.

El divendres 11 d’abril, a les 20:30 hores, la companyia valenciana La Teta Calva presenta *Tributo*, de Xavo Giménez, que, a més, protagonitza l’obra al costat de Leo de Bari, una comèdia sobre una banda de velles glòries del rock que lluiten per recuperar el seu èxit; un viatge entre l’humor, la melancolia i la crítica social.

*Tributo* va estrenar-se en 2024 coincidint amb el desé aniversari de la companyia, un homenatge al pas del temps de la mà d’una de les companyies més sòlides de la Comunitat Valenciana.

D’altra banda, el dissabte 12 d’abril, a les 19:30 hores, el Teatre Arniches acull l’estrena de l’última producció de la companyia de circ La Gata Japonesa, que presenta *¡VOA!*.

L’artista Diego García proposa este joc escènic que convida l’espectador a recuperar la innocència i la il·lusió de la infància, amb circ, màgia, acrobàcia, dansa i humor. La peça està en emmarcada dins del cicle ‘I… Per a tots!’ de programació per a tots els públics, i està recomanada per a xiquets a partir de 8 anys.

Esta és la tercera producció d’esta companyia que va nàixer en 2017 en la serra nord de Madrid i que també compta amb repertori de peces curtes. Des de la seua creació han rebut nombrosos reconeixements com el Mandrakes d’Or a París, en el Newcomershow Festival de Leipzig, i va entrar en el *top*-30 del 2nd Online Circus Festival en 2021.

També han sigut premiats en el Festival Fetén de Gijón, en el Festival Mujeres con Narices de Las Palmas de Gran Canària, en el Cucha de Otoño i en el Festival Circada.

Venda d’entrades: *TRIBUTO*, [ací](https://taquilla.ivc.gva.es/es/espectaculo/la-teta-calva-presenta-tributo/TETACALVA); *iVOA!*, [ací](https://taquilla.ivc.gva.es/es/espectaculo/la-gata-japonesa-presenta-%C2%A1voa!/LAGATAJAPONESA).

Fecha: 09/04/2025